**Tigus izpētes dokuments**

**“Par auto rezerves daļu interneta veikala izveidi”**

**Tirgus izpētes mērķis:**

Šīs tirgus izpētes mērķis ir apskatīt kādi līdzīgi internetveikali jau eksistē, ko tie piedāvā, un, noskaidrot vispareizāko veidu, kā veidot šāda veida internetveikalu.

Protams, ka jau eksistē ļoti daudz šādu internetveikalu un lielākā atšķirība starp viņiem visiem pa lielam ir tikai viena – dizains. Reti kurš šāda veida internetveikals piedāvā kautko unikālu, bet ir mazi sīkumi, kuri uzlabo lietotāju pieredzi.

**Apskatītie internet veikali:**

* Eparts.lv
* Autodoc.lv
* E-autoplus.lv
* Ic24.lv

**Kopīgais internetveikalos:**

Visos apskatītajos internetveikalos ir piecas svarīgas pamata sadaļas.

* Katalogs – uzrāda visas pieejamās preču kategorijas.
* Automašīnas izvēlne – iespēja izvēlēties automašīnu pēc dažādiem internetveikala piedāvātajiem kritērijiem, visbiežāk sastopamie kritēriji ir – marka, modelis, modifikācija.
* Detaļu meklēšana – iespēja meklēt vēlamo detaļu pēc vairākiem kritērijiem, visbiežāk sastopamie kritēriji ir – detaļas nosaukums, detaļas kategorija, detaļas ražotājs, detaļas OE numurs.
* Pirkuma grozs – uzrāda lietotāja izvēlētās preces, to daudzumu un to kopēju summu, un dod iespēju tās iegādāties.
* Pieslēgšanās – iespēja reģistrēties/pieslēgtis internetveikala sistēmai.

**Priekšrocības:**

* **Eparts.lv**

Izceļas ar ļoti patīkamu un viegli pārskatāmu dizainu ar iespēju apskatīt populārākās kategorijas/preces/auto ražotājus un arī jaunākās preces uzreiz internetveikala sākumlapā. Piedāvā unikālu iespēju izvēlēties automašīnu pēc tās valsts numurzīmes, kā arī daudz mazi sīkumi, kas uzlabo lietotāja pieredzi, kā piemēram – apskatīt iepriekš izvēlēto automašīnu vēsturi, pievienot iepriekš meklētās automašīnas savai virtuālajai garāžai, pievienot preces salīdzināšanai.

* **Autodoc.lv**

Viegli pārskatāms dizains bez daudz liekām sadaļām, visas automašīnai pieejamās sadaļas ir uzreiz uzrādītas sākumlapā. Piedāvā vairākus interesantus risinājumus, kā piemēram – apskatīt iepriekš izvēlēto automašīnu vēsturi, pievienot iepriekš meklētas automašīnas virtuālajai garāžai, pievienot preces vēlmju sarakstam, iespēja apskatīt preces visos 360 grādos, apskatīt un pievienot atsauksmes precēm, kā arī iespēja izveidot premium kontu, lai iegūtu atlaides precēm un piegādei.

* **E-autoplus.lv**

Viegli pārskatāms dizains, bet mazliet atpaliek skaistumā. Sākumlapā tiek parādīti jaunumi ar vairākām akcijām un piedāvājumiem. Šajā internetveikalā ir tikai viena priekšrocība, kas ir iespēja apskatīt cik un kādā veikalā izvēlētā prece ir pieejama.

* **Ic24.lv**

Ļoti vienkārš, bet labi pārskatāms dizains ar interesantu risinājumu, automašīnas izvēlne vienmēr paliek mājaslapas kreisajā malā, bet kategorijas/preces paliek mājaslapas vidū un sīkāka informācijas par kategoriju/preci vienmēr paliek mājaslapas labajā pusē. Piedāvā iespēju meklēt preces visa internetveikalā pēc ražotāja vai pēc cenas diapazona.

**Secinājumi:**

Veiksmīgai internetveikala izveidei ir svarīgi izveidot patīkamu, bet arī funkcionālu dizainu, tā, lai lietotājs tajā neapmaldītos. No visiem aplūkotajiem internetveikaliem novēroju vairākus interesantus funkcionālus risinājumus, kas varētu uzlabot lietotāja pieredzi – vēlmju saraksts, preču salīdzināšana, iespēja pievienot atsauksmes precēm, apskatīt iepriekš izvēlēto automašīnu vēsturi, kā arī pievienot tās savai virtuālajai garāžai, lai katru reizi tās nebūtu jāmeklē no jauna.